User:Justin6mathew1683/sandbox

വേദഗിരി സെൻറ്മേരീസ്‌ ഇടവകയുടെ സംക്ഷിപ്ത ചരിത്രം

പാലാ-ചങ്ങനാശേരി രൂപതകളുടെ അതിര്‍ത്തി പ്രദേശമായ വേദഗിരിയിൽ കോതനല്ലൂര്‍-കോട്ടക്കുപുറം ഇടവകകളുടെ മധ്യത്തിലായി വേദഗിരിപള്ളി സ്ഥിതിചെയുന്നു.1981 ഡിസംബർ 31 -ന് വി .സെബാസ്ത്യനോസിൻ്റെ നാമത്തില്‍ ഒരു കപ്പേള കോതനല്ലൂര്‍ ഇടവകയുടെ നേതൃത്വത്തില്‍ നിര്‍മ്മിച്ചു വെഞ്ചരിക്കുകയും വി.കുർബാന അർപ്പിക്കുകയും ചെയ്തു. ആ വര്‍ഷം മുതല്‍ കോതനല്ലൂര്‍ പളളിയിലെ പ്രധാന തിരുനാള്‍ ദിനത്തില്‍ ഇവിടെനിന്നും പ്രദക്ഷിണം പളളിയിലേക്ക്‌ നടത്തി വന്നിരുന്നു.വേദഗിരി പ്രദേശത്തുള്ള വിശ്വാസസമൂഹത്തിൻ്റെ പതിറ്റാണ്ടുകളായുളള ആഗ്രഹത്തിനും പരിശ്രമത്തിനും അന്നത്തെ കോതനല്ലൂര്‍ പള്ളി വികാരി ജോസഫ്‌ ചാലിലച്ചന്‍ അനുകൂല മനോഭാവം കാണിച്ചതിനാല്‍ 1989 ജനുവരി 29-നു കുറുമുള്ളൂര്‍ പോസ്റ്റോഫീസ്‌ ജംഗ്ഷനു സമീപം ശ്രീ. എന്‍.എല്‍. ജോസഫ്‌ നിരവത്തിന്റെ സ്ഥലം വാങ്ങുകയും മാര്‍ച്ച്‌ 19-ന്‌ അവിടെ വി.യൗസേപ്പുപിതാവിൻ്റെ നാമത്തില്‍ ഒരു പാരീഷ്‌ഹാളിന്‌ ചാലിലച്ചന്‍ തറക്കല്ലിടുകയും ചെയ്തു.

1990 ജനുവരി 22-ന്‌ പാരീഷ്‌ ഹാളിന്റെ വെഞ്ചരിപ്പുകര്‍മ്മം അഭിവന്ദ്യ മാര്‍ ജോസഫ്‌ പളളിക്കാപറമ്പില്‍ പിതാവ്‌ നിര്‍വ്വഹിക്കുകയും തുടര്‍ന്ന്‌ ദിവ്യബലി അര്‍പ്പിക്കുകയും ചെയ്തു. അന്നുമുതല്‍ ഇന്നു കാണുന്ന പള്ളി പണിയുന്നതുവരെ ഈ പാരിഷ്‌ ഹാളില്‍ ഞായര്‍, ബുധന്‍ ദിവസങ്ങളില്‍ ദിവ്യബലി അര്‍പ്പിച്ചുപോന്നു.1991 ഫെബ്രുവരി 18ന്‌ ക്രിസ്ത്യാനികളുടെ സഹായമായ പരി.കന്യകാമറിയത്തിൻ്റെ നാമത്തില്‍ പുതിയ ദേവാലയത്തിന്റെ ശിലാസ്ഥാപന കര്‍മ്മം അഭിവന്ദ്യ മാര്‍ ജോസഫ്‌ പള്ളിക്കപറമ്പില്‍ നിര്‍വഹിച്ചു.1993ഫ്രെബുവരി 12നു സ്ഥലംമാറിപോകുന്നതുവരെ പളളിപണിയുടെ നേതൃത്വം വഹിച്ചത്‌ ജോസഫ്‌ ചാലിലച്ചനായിരുന്നു. തുടര്‍ന്ന് സെബാസ്റ്റ്യൻ നടയ്ക്കലച്ചന്‍ കോതനല്ലൂര്‍ വികാരിയായി അധികാരമേൽക്കുകയും പളളിപണി പൂര്‍ത്തിയാക്കുകയും ചെയ്തു. 1993 ആഗസ്ററ്‌ 24-നു അഭിവന്ദ്യപിതാവ്‌ പുതിയ ദേവാലയത്തിന്റെ കൂദാശാകര്‍മ്മം നിര്‍വഹിച്ച്‌ ദിവ്യബലി അര്‍പ്പിച്ചു.

ദേവാലയനിര്‍മ്മാണത്തിന്റെ വിവിധ ഘട്ടങ്ങളില്‍ കോതനല്ലൂര്‍ പള്ളിയിലെ അസ്സേന്തിമാരായിരുന്ന കുര്യന്‍ കോട്ടയിലച്ചന്‍, ജോര്‍ജ്‌ മണിയങ്ങാട്ടച്ചന്‍, തോമസ്‌ ബ്രാഹ്മണവേലിയച്ചന്‍ എന്നിവര്‍ നേതൃത്വം കൊടുത്തു. 1994 ഏപ്രില്‍ 30-നു ഈ ദേവാലയത്തെ കുരിശുപള്ളി ഇടവകയായി ഉയര്‍ത്തി, 1994 ഏപ്രിൽ 30-നു ബഹു:ഫാദർ ബര്‍ക്കുമാന്‍സ്‌ കുന്നുപുറം അച്ചന്‍ ആദ്യവികാരിയായി നിയമിതനായി, 1995 ഫെബ്രുവരി 2-ന്‌ വേദഗിരി ഒരു സ്വാതന്ത്ര ഇടവകയായി. 1995 ഒക്ടോബര്‍ 28-ന്‌ വേദഗിരി പളളിക്ക്‌ സര്‍ക്കാര്‍ അനുവാദത്തോടു കൂടി സെമിത്തേരി നിലവില്‍ വന്നു. 1996 ജനുവരി 2-ആം തീയതി മനോഹരമായ വൈദിക മന്ദിരം പള്ളിക്കാപ്പറമ്പില്‍ പിതാവ് ആശീര്‍വദിച്ചു.ബഹു:ബര്‍ക്കുമാന്‍സച്ചന്‍ 2000 ഫ്രെബുവരി 19-ന്‌ സ്ഥലംമാറിപോവുകയും തുടര്‍ന്ന്‌ അഞ്ച്‌ വര്‍ഷക്കാലം ബഹു:ജോണ്‍ പാളിത്തോട്ടത്തിലച്ചന്‍ വികാരിയാവുകയും ചെയ്തു. 2005 ജനുവരി 29-ന്‌ ജോണച്ചന്‍ സ്ഥലം മാറിപ്പോവുകയും ബഹു: ജോസഫ്‌ വടകരയച്ചന്‍ വികാരിയായി നിയമിതനാവുകയും ചെയ്തു. 2008 മാര്‍ച്ച്‌ 15 ന്‌ ജോസഫച്ചന്‍ സ്ഥലം മാറി പോയപ്പോള്‍ ബഹു: തോമന്‍ ചില്ലയ്ക്കലച്ചന്‍ വികാരിയായി നിയമിതനായി. 2009 ഫ്രെബുവരി 14-ന്‌ ചില്ലയ്ക്കലച്ചന്‍ സ്ഥലം മാറിപ്പോവുകയും ബഹു:മൈക്കിൾ ഔസേപ്പ്പറമ്പിൽ വികാരിയായി നിയമിതനാവുകയും ചെയ്തു.2014 ഫ്രെബുവരി 22-ന്‌ മൈക്കിൾലച്ചൻ സ്ഥലം മാറിപ്പോവുകയും ബഹു:തൊട്ടുമുക്കൽ തോമസ് വികാരിയായി നിയമിതനാവുകയും ചെയ്തു.2019 ഫ്രെബുവരി 23-ന്‌ തോമസച്ചൻ സ്ഥലം മാറിപ്പോവുകയും ബഹു:വരിക്കമാക്കൽ കുരിയൻ വികാരിയായി നിയമിതനാവുകയും ചെയ്തു.

1994 ജൂണ്‍ 5 മുതല്‍ സണ്‍ഡേസ്കൂളില്‍ വിശ്വാസപരിശീലന ക്ലാസുകള്‍ ആരംഭിച്ചു. രൂപതാതലത്തില്‍ വിശ്വാസപരിശീലന പരിപാടികള്‍ക്ക്‌ അംഗീകാരവും പ്രശംസയും നിരവധി തവണ ലഭിച്ചിട്ടുണ്ട്‌. ചെറുപുഷ്പ മിഷന്‍ ലീഗ്‌, മാത്യജ്യോതി, അള്‍ത്താരബാലസഖ്യം, ഗായകസംഘം, ലീജിയന്‍ ഓഫ്‌ മേരി എന്നീ സംഘടനകള്‍ പ്രവര്‍ത്തിക്കുന്നു. മരണാനന്തര പരസ്പര സഹായനിധി, വിവാഹസഹായനിധി എന്നിവയും ഭംഗിയായി പ്രവര്‍ത്തിച്ചുവരുന്നു.പള്ളിവകയായി വേദഗിരിയില്‍ വിശുദ്ധ സെബസ്ത്യാനോസിന്റെയും കുതിരക്കാട്ടുകുന്നേല്‍ വ്യാകുല മാതാവിന്റെയും നാമത്തില്‍ കുരിശുപള്ളികളും കല്ലംമ്പാറയില്‍ ഒരു കുരിശും സ്ഥാപിച്ചിട്ടുണ്ട്‌.

എല്ലാവര്‍ഷവും ജനുവരി രണ്ടാം ഞായറാഴ്ച വിശുദ്ധ യൗസേപ്പുപിതാവിന്റേയും പരിശുദ്ധ കന്യകാമറിയത്തിന്റെയും വിവാഹ തിരുനാളും വിശുദ്ധ സെബസ്ത്യാനോസിന്റെ തിരുനാളും സംയുക്തമായി പ്രധാന തിരുനാളായി ആഘോഷിക്കുന്നു. യൗസേപ്പു പിതാവിന്റെ മരണത്തിരുനാള്‍ ഈട്ടുനേര്‍ച്ചയോടുകൂടി ഭക്തിപൂര്‍വ്വം ആഘോഷിക്കൂന്നു. പരിശുദ്ധ മാതാവിന്റെ എല്ലാ തിരുനാളുകളും ഗീവര്‍ഗീസ്‌ സഹദായുടെയും മാര്‍ തോമാശ്ലീഹായുടെയും വിശുദ്ധ അല്‍ഫോന്‍സാമ്മയുടെയും കന്തീശങ്ങളുടെയും തിരുനാളുകളും സമുചിതമായി കൊണ്ടാടുന്നു.ക്ലാരസഭയുടെ കീഴില്‍ അഞ്ചംഗങ്ങളോടുകൂടിയ ഒരു മഠവും, മഠം വകയായി ഒരു നേഴ്‌സറി സ്‌കൂളും ഹോമിയോ ക്ലിനിക്കും നടത്തിവരുന്നു.